ORDIN Nr. 3125/2020 din 29 ianuarie 2020

**Structura anului şcolar 2020-2021,**

Anul școlar începe pe 14 septembrie 2020 și se va încheia pe 18 iunie 2021. Elevii vor învăța în două semestre și vor avea patru vacanțe.

Noul an școlar are 34 de săptămâni, potrivit [datelor](https://stirileprotv.ro/educatie/cum-ar-putea-fi-impartit-anul-scolar-2020-2021-oficialii-propun-14-septembrie-18-iunie.html) publicate de Ministerul Educației și Cercetării (MEC).

Anul școlar care începe pe [14 septembrie 2020](https://stirileprotv.ro/stiri/politic/presedintele-klaus-iohannis-sustine-o-conferinta-de-presa-la-ora-18-00.html) și se încheie pe 18 iunie 2021 este împărţit în două semestre şi patru vacanţe pentru toţi elevii, plus o vacanţă pentru elevii din ciclul primar şi copiii de la grădiniţă.

Semestrul I - 17 săptămâni de cursuri (14 septembrie - 29 ianuarie 2021)  
Semestrul al II-lea - 17 săptămâni de cursuri (8 februarie -18 iunie 2021)

**Vacanțele elevilor** sunt programate astfel:

Vacanța de iarnă (23 decembrie 2020 - 10 ianuarie 2021)  
Vacanța intersemestrială (30 ianuarie - 7 februarie 2021)  
Vacanța de primăvară Paștele Catolic (2 - 11 aprilie); Paștele Ortodox (30 aprilie - 9 mai)  
Vacanța de vară (18 iunie 2021 - data din septembrie 2021 la care vor începe cursurile anului școlar 2021-2022).

**EXCEPTII**

 Prin excepție de la prevederile anterior menționate pentru clasele terminale din învățământul liceal, anul școlar are 32 de săptămâni de [cursuri](https://stirileprotv.ro/educatie/anuntul-ministerului-educatiei-privind-manualele-elevilor-pentru-anul-scolar-2020-2021.html) și se încheie la data de 4 iunie 2021.

Pentru clasele a VIII-a, anul școlar are 33 de săptămâni de cursuri și se încheie la data de 11 iunie 2021, în timp ce pentru clasele din învățământul liceal - filiera tehnologică, cu excepția claselor terminale și pentru clasele din învățământul profesional, anul școlar are 37 de săptămâni de cursuri.

## ****Când este programul ”Școala Altfel”****

 Programul național ‚‚Școala Altfel’’ se va desfășura în perioada 5 octombrie 2020 - 4 iunie 2021, pe o perioadă de 5 zile consecutive lucrătoare, a căror planificare se află la decizia unității de învățământ.

Sursa: *StirilePROTV*